Fransua Holandas - Vikipedija

# Fransua Holandas

### Straipsnis iš Vikipedijos, laisvosios enciklopedijos.

Fransua Holandas

Fransua Holandas (François Hollande, g. 1954 m. rugpjūčio 12 d. Ruene, Pajūrio Senos departamentas (Seine Maritime), Normandija) – teisininkas, ekonomistas, Prancūzijos politinis veikėjas.

## [taisyti] Biografija

1974 - 1980 m. baigė Paryžiaus aukštąją prekybos studijų mokyklą, Politinių studijų institutą ir Nacionalinę administravimo mokyklą.

1980 mokesčių inspekcijos referentas, auditorius, 1981 m. Eliziejaus rūmų tarnautojas, 1983 m. Vyriausybės kabineto direktorius Makso Galo ir Rolano Diuma vyriausybėse, 1988 - 1992 m. ekonomikos profesorius, 1992 m. Neįgaliųjų konsultacinės tarybos prezidentas, 1994 m. PS ekonomikos patarėjas, 1993 - 1997 m. Žako Deloro klubo prezidentas.

1974 m. Prancūzijos nacionalinės studentų sąjungos lyderis, F.Miterano rinkimų kampanijos dalyvis, nuo 1980 m. Prancūzijos socialistų partijos (PS) narys. Nuo 1997 m. lapkričio 27 d. PS pirmasis sekretorius. 2005 m. buvo perrinktas, gavo 77% balsų. Nuo 1999 m. Socialistų Internacionalo Pirmininko pavaduotojas.

1988 - 1993 m. ir nuo 1997 m. Nacionalinės asamblėjos narys, 1999 m. buvo Europarlamento narys.

1983 – 1989 m. Uselio (Ussel) miesto tarybos narys, 1992 m. ir 1998 - 2001 m. Limuzino (Limousin) regiono tarybos narys, 1995 – 2001 m. Tulio (Tulle) miesto tarybos narys, nuo 2001 m. Tulio meras.

Žmona Segolena Ruajal, (Ségolène Royal), su kuria turi keturis vaikus, taip pat Prancūzijos socialistų partijos veikėja, Nacionalinio susirinkimo narė nuo Puatu Šarento regiono.

### [taisyti] Darbai

- La gauche bouge, (Kairė juda) - kolektyvinio darbo bendrautorius 1985
- L'Heure des choix, (Pasirinkimo valanda) - su Pjeru Moskovici, 1991, ISBN 2738101461

## [taisyti] Nuorodos

Nacionalinio susirinkimo svetainė

Rodomas puslapis "http://lt.wikipedia.org../../../f/r/a/Fransua_Holandas_b106.html"

Kategorija: Prancūzijos politikai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Català
- Deutsch
- English
- Español
- Français
- Italiano
- 日本語
- Nederlands
- Polski